
2

[image: image1.jpg]ez asE
<l
o Pin

ox

"‘”r

8




Rīgas Jāņa Šteinhauera vidusskola
Slokas iela 49A, Rīga, LV-1007, tālrunis 67459622, e‑pasts: rjsv@riga.lv
IEKŠĒJIE NOTEIKUMI
Rīgā
	
	
	

	15.05.2026
	
	Nr.VSJS-26-2-nts


Izglītojamo uzņemšanas kārtība Rīgas Jāņa Šteinhauera vidusskolas vispārējās vidējās izglītības programmā  2026./2027. mācību gadā 
                                                                                                           Izdoti saskaņā ar Vispārējās izglītības likuma 41. panta
otro daļu un Ministru kabineta 2022. gada 11. janvāra

noteikumu Nr. 11 “Kārtība, kādā izglītojamie tiek
uzņemti vispārējās izglītības programmās un
atskaitīti no tām, kā arī obligātās prasības izglītojamo
pārcelšanai nākamajā klasē” 7.4 un 7.6 punktu
I. Vispārīgie jautājumi
  1. Iekšējie noteikumi nosaka kārtību izglītojamo uzņemšanai Rīgas  Jāņa Šteinhauera vidusskolā (turpmāk – Skola) īstenotajā vispārējās vidējās izglītības programmā (turpmāk – izglītības programma).
2. Skola īsteno izglītības programmu klātienes formā, kura ietver:
2.1.  virzienu “Dabaszinības”, kas nodrošina padziļinātu bioloģijas, ķīmijas un angļu valodas apguvi;
2.2. virzienu “Sociālās zinātnes”, kas nodrošina padziļinātu latviešu valodas un literatūras,  sociālo zinātņu, angļu valodas, dizaina un tehnoloģijas apguvi.
 3. Pamats izglītojamo uzņemšanai izglītības programmas 10. klasē ir apliecība par vispārējo pamatizglītību, sekmju izraksts un pamatizglītības sertifikāti.
4. Pamats izglītojamo uzņemšanai uz brīvajām vietām 11. un 12. klasē ir liecība, kas apliecina, ka izglītojamais ir apguvis izglītības programmas daļu.
II. Vienoti kritēriji izglītojamo uzņemšanai vispārējās
vidējās izglītības programmā
5. Izglītojamo uzņemšana Skolas izglītības programmas 10. klasē un uz brīvajām brīvajās vietām 11. un 12. klasē 2026./2027. mācību gadā notiek konkursa kārtībā. 
6. Skola kā konkursa atlases kritēriju izglītojamo uzņemšanai 10. klasē ņem vērā pamatizglītības sertifikātā norādīto mācību sasniegumu vērtējumu latviešu valodā, matemātikā.
7. Skola uz brīvajām vietām 11. un 12. klasē konkursa kārtībā var uzņemt izglītojamos, kuri sekmīgi ir apguvuši vispārējās vidējās izglītības programmas daļu, ko apliecina izglītojamā mācību priekšmeta (kursa) gada vai galīgie vērtējumi liecībā. 
8. Ja izglītojamais nav kārtojis centralizētos eksāmenus, Skola aizstāj pamatizglītības sertifikātā norādīto vērtējumu ar pamatizglītības ieguves apliecinošajā izglītības dokumentā norādīto vērtējumu attiecīgajā mācību priekšmetā, izsakot vērtējumu procentuāli no maksimāli pieļaujamā vērtējuma (100 %) saskaņā ar tabulu:
	Balles
	1
	2
	3
	4
	5
	6
	7
	8
	9
	10

	% vērtējums 
	0
	10
	21
	31
	41
	54
	67
	77
	87
	94





III.Pretendentu pieteikšanās konkursam
9. Lai pieteiktu pretendentu dalībai konkursā uzņemšanai 10. klasē, pretendenta likumiskais pārstāvis vai pilngadīgs izglītojamais (turpmāk – likumiskais pārstāvis) aizpilda elektroniski pieteikumu Valsts pārvaldes pakalpojumu portālā Latvija.gov.lv (turpmāk – pakalpojumu portāls). 
10. Pieteikšanās konkursam pretendentu uzņemšanai 10. klasē sākas 2026. gada 27. jūnijā un ilgst piecas kalendārās dienas.

11. Aizpildot pieteikumu pakalpojumu portālā, likumiskais pārstāvis:
11.1. pārbauda pakalpojumu portālā esošo informāciju par pretendentu;

11.2. ja pretendents nav kārtojis centralizētos eksāmenus, ievada pamatizglītības ieguves apliecinošajā izglītības dokumentā norādīto vērtējumu attiecīgajā mācību priekšmetā;

11.3. norāda šādu informāciju:
11.3.1. izglītības iestādes izglītības programmu un/vai tās virzienus prioritārā secībā;
11.3.2. likumiskā pārstāvja vārdu, uzvārdu, kontaktinformāciju.

12. Gadījumā, ja likumiskajam pārstāvim nav pieejams neviens no autentifikācijas līdzekļiem pieteikuma aizpildīšanai pakalpojumu portālā, likumiskais pārstāvis var pieteikt pretendentu konkursam klātienē Rīgas Apkaimju iedzīvotāju centra klientu apkalpošanas centros (turpmāk – Centrs) vai Skolā.
13. Ja likumiskais pārstāvis piesaka pretendentu konkursam klātienē Centrā vai izglītības iestādē, pirms pieteikuma aizpildīšanas likumiskais pārstāvis uzrāda atbildīgajam darbiniekam personu apliecinošu dokumentu un pretendenta dzimšanas apliecību, nepieciešamības gadījumā bāriņtiesas lēmumu par bērna ārpusģimenes aprūpi un/vai pilnvaru.

14. Centra atbildīgais darbinieks saskaņā ar likumiskā pārstāvja sniegto informāciju aizpilda pieteikumu elektroniskajā datu apstrādes sistēmā un pēc likumiskā pārstāvja pieprasījuma no elektroniskās datu apstrādes sistēmas izsniedz pieteikuma izdruku.
15. Skolas atbildīgais darbinieks saskaņā ar likumiskā pārstāvja sniegto informāciju aizpilda pieteikumu konkursam izglītojamo uzņemšanai šīs izglītības iestādes 10. klasē elektroniskajā datu apstrādes sistēmā un pēc likumiskā pārstāvja pieprasījuma no elektroniskās datu apstrādes sistēmas izsniedz pieteikuma izdruku.

16. Skola līdz 2026. gada 2. jūnijam publicē savā tīmekļvietnē www.vsk.lv informāciju par brīvajām vietām 11. un 12. klasē. Pieteikšanās konkursam uz brīvajām vietām 11. un 12. klasē izglītības iestādē notiek normatīvajos aktos noteiktajā kārtībā.
IV. Konkursa norise un rezultātu paziņošana
17. Izglītojamo uzņemšanu izglītības programmas 10. klasē un uz brīvajām vietām 11. un 12. klasē veic uzņemšanas komisija, kuras sastāvu ar rīkojumu apstiprina Skolas direktors. 
18. Uzņemšanas komisija:
18.1. sniedz informāciju pretendentiem par izglītības programmu un uzņemšanas kārtību; 
18.2. izgūst 10. klases uzņemamo pretendentu sarakstu no elektroniskās datu apstrādes sistēmas;
18.3. sagatavo protokolu lēmuma pieņemšanai par izglītojamo uzņemšanu izglītības iestādē;
18.4. organizē izglītojamo uzņemšanai nepieciešamo dokumentu iesniegšanu un apstrādi.

19. Pretendentu pieteikumu elektroniskā kārtošana tiek veikta, ņemot vērā pretendenta pieteikumā norādīto izglītības iestāžu prioritāro secību un atbilstoši iekšējo noteikumu 7. punktā  noteikto kritēriju vērtējumā iegūto punktu summu. Konkursā iegūto punktu summu veido attiecīgā mācību priekšmeta pamatizglītības sertifikātā norādītais mācību sasniegumu vērtējums, pielīdzinot vienu procentu vienam punktam un ievērojot normatīvajos aktos noteikto par papildu kritēriju piemērošanu.

20. Ja uz vietu 10. klasē pretendē vairāki izglītojamie, kuriem konkursā ir vienāds punktu skaits, priekšroka uzņemšanai ir tam pretendentam, kuram ir augstāks mācību sasniegumu vērtējums pamatizglītības sertifikātā latviešu valodā un matemātikā.
21. Konkursa rezultāti likumiskajam pārstāvim ir pieejami pakalpojumu portālā, kurā tiek nodrošināta tiešsaistes informācija par pretendenta mācību sasniegumu vērtējumu rezultātiem, izglītības iestādes uzņemamo izglītojamo skaitu un vietu skolas pretendentu sarakstā.
22. Nākamajā dienā pēc iekšējo noteikumu 10. punktā noteiktā pieteikšanās termiņa beigām pakalpojumu portāls tiešsaistē atbilstoši konkursa rezultātiem uzsāk uzaicinājumu nosūtīšanu likumiskajam pārstāvim.
23. Pieteikumu apstrāde elektroniskajā datu apstrādes sistēmā notiek nepārtraukti.

24. Likumiskais pārstāvis 72 stundu laikā elektroniski apstiprina pakalpojumu portālā pretendenta iegūto vietu izglītības iestādes 10. klasē vai atsakās no tās. Likumiskais pārstāvis 72 stundu laikā pretendenta iegūto vietu apstiprina vai atsakās no tās klātienē izglītības iestādē, ja likumiskais pārstāvis pieteica pretendentu konkursam klātienē Centrā vai izglītības iestādē un uzaicinājums par uzņemšanu 10. klasē ir nosūtīts uz likumiskā pārstāvja norādīto e-pastu. 
25. Gadījumā, ja likumiskais pārstāvis 72 stundu laikā neapstiprina iegūto vietu izglītības iestādes 10. klasē, pretendents zaudē vietu konkursā uzņemšanai izglītības iestādes 10. klasē. Pakalpojumu portāls elektroniski nosūta uzaicinājumu nākamā pretendenta likumiskajam pārstāvim. 
V. Dokumentu iesniegšana
26. Pēc iegūtās vietas Skolā 10. klasē apstiprināšanas pakalpojumu portālā likumiskā pārstāvja pienākums ir trīs kalendāro dienu laikā iesniegt izglītības iestādē visus dokumentus pretendenta uzņemšanai 10. klasē atbilstoši normatīvajos aktos noteiktajām prasībām.
27. Gadījumā, ja pēc iegūtās vietas Skolas 10. klasē apstiprināšanas likumiskais pārstāvis iekšējo noteikumu 27. punktā noteiktajā termiņā neiesniedz izglītības iestādē visus dokumentus pretendenta uzņemšanai 10. klasē, pretendents zaudē tiesības uz iegūto vietu izglītības iestādes 10. klasē. Pakalpojumu portāls nosūta uzaicinājumu nākamā pretendenta likumiskajam pārstāvim.
28. Saņemot pretendenta dokumentus, skola izdara atzīmi elektroniskajā datu apstrādes sistēmā par pretendenta iekļaušanu izglītības iestādes 10. klases uzņemamo izglītojamo skaitā.
29. Izglītojamo uzņem izglītības iestādes izglītības programmā ar skolas direktora rīkojumu pēc visu nepieciešamo dokumentu iesniegšanas.

30. Ja likumiskais pārstāvis nav iesniedzis pieteikumu konkursam uzņemšanai izglītības iestādes 10. klasē pēc šo iekšējo noteikumu 11. punktā noteiktā termiņa, likumiskais pārstāvis pēc 2026. gada 15. jūlija var iesniegt pieteikumu pakalpojumu portālā vai klātienē izglītības iestādē.
31. Izglītības iestāde, saņemot likumiskā pārstāvja iesniegumu, elektroniskajā datu apstrādes sistēmā aizpilda pieteikumu saskaņā ar likumiskā pārstāvja sniegto informāciju. Skola izvērtē pieteikumu atbilstoši izglītības iestādes noteiktajiem konkursa atlases kritērijiem un iekļauj pretendentu sarakstā pēc konkursā iegūtās punktu summas uz brīvajām vietām.

